หุ้นโซลปิดบวก 0.40% รับผลเลือกตั้งปธน.ฝรั่งเศสรอบแรก
หุ้นโซลปิดบวก 0.40% รับผลเลือกตั้งปธน.ฝรั่งเศสรอบแรก
24 เม.ย. 2560

ดัชนีคอมโพสิตตลาดหุ้นเกาหลีใต้ปิดบวกในวันนี้ เนื่องจากนักลงทุนขานรับผลการเลือกตั้งประธานาธิบดีฝรั่งเศสในรอบแรก ขณะที่เงินวอนแข็งค่าเมื่อเทียบดอลลาร์สหรัฐ
ดัชนีคอมโพสิตตลาดหุ้นเกาหลีใต้ (KOSPI) เพิ่มขึ้น 8.70 จุด หรือ +0.40% ปิดที่ 2,173.74 จุด โดยมีปริมาณการซื้อขายปานกลาง 367 ล้านหุ้น มูลค่า 4.2 ล้านล้านวอน (3.72 พันล้านดอลลาร์) โดยมีหุ้นลบมากกว่าหุ้นบวกในสัดส่วน 509 ต่อ 287
การเลือกตั้งประธานาธิบดีรอบแรกของฝรั่งเศสได้เสร็จสิ้นลงแล้วเมื่อวานนี้ ซึ่งผลปรากฎว่า นายเอมมานูเอล มาครอง อดีตรัฐมนตรีว่าการกระทรวงเศรษฐกิจ และนางมารีน เลอเปน ผู้สมัครจากพรรค National Front (FN) เป็น 2 ผู้สมัครที่มีคะแนนสูงสุด ลอยลำเข้าสู่การเลือกตั้งรอบ 2 ซึ่งจะมีขึ้นในวันที่ 7 พ.ค.นี้
ผลการนับคะแนนเบื้องต้นบ่งชี้ว่า นายมาครองมีคะแนนนำเป็นอันดับ 1 ที่ 23.87% ขณะที่นางเลอเปนได้คะแนนเป็นอันดับ 2 ที่ 21.43%
 